Diari Oficial de la Generalitat Valenciana


Sumari del DOGV 4911, del 27-12-2004 (2004/13236)

LLEI 11/2004, de 22 de desembre, de Crèdit Extraordinari en el Pressupost de l'Exercici 2004, per a la cobertura de la subvenció pública de despeses electorals a la qual fan referència els articles 41 i següents de la Llei 1/1987, de 31 de març, de la Generalitat, Electoral Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2004/12/22/11/dof/vci/html**

### Dades del document

Número de DOGV
:   4911

Data del DOGV
:   27-12-2004

Secció del DOGV
:   I. DISPOSICIONS GENERALS

Número del document
:   2004/13735


Data del document
:   22-12-2004

Organisme emissor
:   Presidència de la Generalitat

Tipus de document
:   Llei

Descriptors 

:   * Corts Valencianes
    * Parlament regional
    * crèdit pressupostari
    * Dret regional
    * legislació
    * eleccions regionals

LLEI 11/2004, de 22 de desembre, de Crèdit Extraordinari en el Pressupost de l'Exercici 2004, per a la cobertura de la subvenció pública de despeses electorals a la qual fan referència els articles 41 i següents de la Llei 1/1987, de 31 de març, de la Generalitat, Electoral Valenciana. [2004/13983]
  
Sia notori i manifest a tots els ciutadans que les Corts Valencianes han aprovat, i jo, d'acord amb el que establixen la Constitució i l'Estatut d'Autonomia, en nom del Rei, promulgue la llei següent:
  
PREÀMBUL
  
D'acord amb el que preveuen els articles 41 i següents de la Llei 1/1987, de 31 de març, de la Generalitat, Electoral Valenciana, la Generalitat té l'obligació de subvencionar les despeses electorals dels distints partits, federacions, coalicions o agrupacions d'electors que es presenten a les eleccions a diputats a les Corts Valencianes, sempre que es reunisquen els requisits que la llei establix.
  
L'articulació de la subvenció esmentada ha de realitzar-se, d'acord amb l'article 45.5 del text legal mencionat mitjançant la presentació pel Consell de la Generalitat d'un projecte de llei de crèdit extraordinari, a les Corts Valencianes, per l'import total de les subvencions que s'han d'adjudicar, reflectides en l'informe-fiscalització que sobre les comptabilitats electorals va realitzar la Sindicatura de Comptes, una vegada descomptats els imports corresponents a bestretes, concretament 644.394,10 euros, concedits per la Generalitat a les candidatures que havien obtingut representació parlamentària en les eleccions autonòmiques de 1999, d'acord amb el que disposa l'article 42 de la Llei Electoral Valenciana.
  
A l'efecte, d'acord amb els resultats del procés electoral a les Corts Valencianes realitzat el 25 de maig de 2003, i vist el que disposa l'article 32 del text refós de la Llei d'Hisenda Pública de la Generalitat vigent, el text opta per finançar les obligacions econòmiques que se'n deriven en matèria de subvencions electorals a càrrec de disponibilitats en el capítol II, del programa 612.60, secció 20 del pressupost de despeses de la Generalitat vigent.
  
Article 1
  
Es concedix un crèdit extraordinari en el pressupost de despeses vigent de la Generalitat per un import d'1.225.579,90 euros (un milió dos-cents vint-i-cinc mil cinc-cents setanta nou euros i noranta cèntims), per a la cobertura de la subvenció pública de despeses electorals a la qual fan referència els articles 41 i següents de la Llei 1/1987, de 31 de març, de la Generalitat, Electoral Valenciana.
  
Article 2
  
El crèdit extraordinari s'aplicarà a la secció 07 €Justícia i administracions públiques?, i a l'efecte es crea i dota la següent aplicació pressupostària 47.95.581.31 €Consulta electoral 2003?.4, línia T1643000 €Subvenció a partits polítics despeses electorals?.
  
Article 3
  
El crèdit extraordinari al qual fan referència els dos articles anteriors es finançarà amb baixa en els crèdits del capítol II, del programa 612.60, de la secció 20 del pressupost per a l'exercici 2004.
  
Article 4
  
El Consell de la Generalitat, una vegada concedides les subvencions públiques de despeses electorals informarà la Comissió corresponent de les Corts Valencianes, en el termini d'un mes.
  
DISPOSICIÓ ADDICIONAL
  
El crèdit derivat de l'aprovació de la present llei s'incorporarà automàticament al pressupost de la Generalitat corresponent a l'exercici 2005, independentment del nivell d'execució comptable que assolisca en el pressupost de la Generalitat per a 2004.
  
DISPOSICIONS FINALS
  
Primera
  
S'autoritza la Conselleria d'Economia, Hisenda i Ocupació perquè dicte les disposicions necessàries per al desplegament de la present llei.
  
Segona
  
La present llei vigirà l'endemà de la publicació en el Diari Oficial de la Generalitat Valenciana.
  
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.
  
València, 22 de desembre de 2004
  
El president de la Generalitat,


Còpia Permalink ELI